**คู่มือสำหรับประชาชน : การขอต่ออายุใบอนุญาตประกอบกิจการโรงงาน (รง.4)**

**หน่วยงานที่ให้บริการ :** กรมโรงงานอุตสาหกรรมกระทรวงอุตสาหกรรม

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. เป็นผู้ได้รับใบอนุญาตประกอบกิจการโรงงานจำพวกที่ 3 ตามพระราชบัญญัติโรงงาน พ.ศ. 2535  
  
2. ผู้ขออนุญาตต้องยื่นเอกสารครบถ้วนตามที่กฎหมายกำหนด โดยความถูกต้องของเอกสาร หากไม่อาจพิจารณาได้ในขณะที่รับคำขอต่ออายุใบอนุญาตกรมโรงงานอุตสาหกรรม ขอสงวนสิทธิ์ในการพิจารณาภายหลังจากที่ได้มีการยื่นคำขอต่ออายุใบอนุญาต ครบถ้วนแล้ว กรณีที่ความไม่ถูกต้องของเอกสารที่ตรวจพบในภายหลังเป็นเหตุที่ไม่อาจต่ออายุใบอนุญาตได้ ผู้อนุญาตจะมีคำสั่งไม่อนุญาตให้ต่ออายุใบอนุญาตโรงงาน  
  
3. ผู้ขออนุญาตยื่นคำขอต่ออายุใบอนุญาตประกอบกิจการโรงงาน ก่อนวันที่ใบอนุญาตสิ้นอายุ เมื่อได้ยื่นคำขอดังกล่าวแล้วให้ถือว่าผู้ขออนุญาตอยู่ในฐานะผู้รับใบอนุญาตจนกว่าจะมีคำสั่งถึงที่สุดไม่อนุญาตให้ต่ออายุใบอนุญาต  
  
4. ผู้ขออนุญาตยื่นคำขอต่ออายุใบอนุญาตไม่ทันกำหนดเวลา ถ้าประสงค์จะประกอบกิจการโรงงานต่อไป และได้มายื่นคำขอต่ออายุใบอนุญาตภายในกำหนดหกสิบวันนับแต่วันที่ใบอนุญาตสิ้นอายุแล้ว ให้ถือว่าได้ยื่นคำขอต่ออายุภายในระยะเวลาที่กำหนดและการประกอบกิจการโรงงานในระหว่างนั้นให้ถือเสมือนว่าเป็นการดำเนินการของผู้รับใบอนุญาต แต่เมื่อได้รับอนุญาตให้ต่ออายุใบอนุญาต ผู้นั้นจะต้องเสียค่าปรับเพิ่มอีกร้อยละยี่สิบของค่าธรรมเนียมต่ออายุใบอนุญาต หากพ้นกำหนดหกสิบวันต้องดำเนินการเสมือนขออนุญาตใหม่  
  
หมายเหตุ \*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วน และไม่อาจแก้ไข/เพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสาร/หลักฐาน ร่วมกัน พร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนด ผู้รับคำขอจะดำเนินการคืนคำขอและเอกสารประกอบการพิจารณา  
  
 \*\* พนักงานเจ้าหน้าที่จะยังไม่พิจารณาคำขอ และยังไม่นับระยะเวลาดำเนินงาน จนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว  
  
 \*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
  
 \*\* ทั้งนี้จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  ศูนย์บริการสารพันทันใจ กรมโรงงานอุตสาหกรรม เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพฯ/ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |
| **สถานที่ให้บริการ**  (หมายเหตุ: -)  ศูนย์บริการสารพันทันใจ กรมโรงงานอุตสาหกรรม เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพฯ/ติดต่อด้วยตนเอง ณ หน่วยงาน | **ระยะเวลาเปิดให้บริการ** วันเสาร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 12:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 30 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  กรณีครบถ้วนจะดำเนินการต่อไป - กรณีขาดเอกสารหรือหลักฐาน จะแจ้งผู้ขออนุญาตดำเนินการแก้ไขเพิ่มเติมให้ครบถ้วนภายในเวลาที่กำหนด โดยให้ผู้ขออนุญาตลงนามรับทราบ หากผู้ขออนุญาตไม่ปฏิบัติตามที่กำหนดจะคืนคำขอ แต่ถ้าผู้ขออนุญาตได้ปฏิบัติตามที่กำหนดจะดำเนินการต่อไป (ภายในเวลาที่กำหนด หมายถึง ระยะเวลาที่กำหนดตามมาตรา 8 แห่งพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558)  (หมายเหตุ: -) | 1 วัน | กรมโรงงานอุตสาหกรรม |
| 2) | **การพิจารณา**  พิจารณาในรายละเอียดตามหลักเกณฑ์ที่กำหนดในกฎกระทรวง ที่ออกตามประกาศของรัฐมนตรีว่าการกระทรวงอุตสาหกรรม มาตรา 8 และตามมาตรา 32 กรณีผลการพิจารณาถูกต้อง เสนอผู้อนุญาตลงนามอนุญาตในฐานะผู้ได้รับมอบหมายจากปลัดกระทรวงอุตสาหกรรม  (หมายเหตุ: -) | 22 วัน | กรมโรงงานอุตสาหกรรม |
| 3) | **การลงนาม/คณะกรรมการมีมติ**  ผู้อนุญาตพิจารณาลงนาม และแจ้งผู้ขอทราบผลการพิจารณา(กรณีที่เป็นโรงงานที่ตั้งในเขตกรุงเทพฯ)  (หมายเหตุ: -) | 7 วัน | กรมโรงงานอุตสาหกรรม |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน**  **ฉบับจริง** 0 ฉบับ  **สำเนา** 3 ฉบับ  **หมายเหตุ** (- ของผู้ขออนุญาต/ผู้แทนนิติบุคคล (กรณีผู้ขออนุญาตเป็นนิติบุคคล) - ของผู้มอบอำนาจ/ผู้รับมอบอำนาจ - ของพยาน 2 คน - ของเจ้าของที่ดิน กรณีผู้ขออนุญาตไม่ใช่เจ้าของที่ดิน มีการลงนามรับรองสำเนาถูกต้องโดยผู้ขออนุญาตทุกหน้า ) | กรมการปกครอง |
| 2) | **หนังสือรับรองนิติบุคคล**  **ฉบับจริง** 0 ฉบับ  **สำเนา** 3 ฉบับ  **หมายเหตุ** (- ซึ่งออกไว้ไม่เกิน 3 เดือน นับจากวันที่ยื่นคำขอ และลงนามรับรองสำเนาถูกต้องโดยผู้มีอำนาจลงนามผูกพันนิติบุคคลตามหนังสือรับรองทุกหน้า – โดยมีวัตถุประสงค์ของนิติบุคคลตรงกับประเภทของกิจการโรงงาน ) | กรมพัฒนาธุรกิจการค้า |
| 3) | **ใบสำคัญการเปลี่ยนชื่อ**  **ฉบับจริง** 0 ฉบับ  **สำเนา** 3 ฉบับ  **หมายเหตุ** ((- กรณีมีการเปลี่ยนชื่อตัวหรือชื่อสกุล  - มีการลงนามรับรองสำเนาถูกต้องโดยผู้ขออนุญาตทุกหน้า ) | กรมการปกครอง |
| 4) | **หนังสือมอบอำนาจพร้อมติดอากรสแตมป์ (ถ้ามี)**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (กรณีไม่อาจมอบฉบับจริงได้ ต้องเอาฉบับจริงมาให้พนักงานเจ้าหน้าที่ตรวจสอบ และมอบสำเนาที่มีการลงนามรับรองสำเนาถูกต้องโดยผู้ขออนุญาตทุกหน้า) | - |
| 5) | **คำขอต่ออายุใบอนุญาตประกอบกิจการโรงงาน (ร.ง.3/1)**  **ฉบับจริง** 3 ฉบับ  **สำเนา** 0 ฉบับ  **หมายเหตุ** - | - |
| 6) | **หนังสืออนุญาตให้ขยายระยะเวลาในการกักเก็บกากสิ่งปฏิกูล (สก.1)**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (มีการลงนามรับรองสำเนาถูกต้องโดยผู้ขออนุญาตทุกหน้า) | - |
| 7) | **เอกสารการปฏิบัติเกี่ยวกับเรื่องสิ่งปฏิกูลหรือวัสดุที่ไม่ใช้แล้ว (สก.1 หรือ สก.2)**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (มีการลงนามรับรองสำเนาถูกต้องโดยผู้ขออนุญาตทุกหน้า) | - |
| 8) | **หนังสือรับรองความปลอดภัยของระบบไฟฟ้าจากผู้ประกอบวิชาชีพวิศวกรรมควบคุม**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (มีการลงนามรับรองสำเนาถูกต้องโดยผู้ขออนุญาตทุกหน้า) | - |
| 9) | **เอกสารรับรองความปลอดภัยในการใช้หม้อไอน้ำหรือหม้อต้ม**  **ฉบับจริง** 1 ฉบับ  **สำเนา** 2 ฉบับ  **หมายเหตุ** (มีการลงนามรับรองสำเนาถูกต้องโดยผู้ขออนุญาตทุกหน้า) | - |
| 10) | **รายงานวิเคราะห์ความเสี่ยงจากอันตรายที่เกิดจากการประกอบกิจการโรงงาน**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (กรณีเป็นโรงงานตามประกาศ......................มีการลงนามรับรองสำเนาถูกต้องโดยผู้ขออนุญาตทุกหน้า) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ขนาดกำลังเครื่องจักรตั้งแต่ 0 แรงม้า แต่ไม่ถึง 5 แรงม้า**  (หมายเหตุ: -) | **ค่าธรรมเนียม** 500 บาท |
| 2) | **ขนาดกำลังเครื่องจักรตั้งแต่ 5 แรงม้า แต่ไม่ถึง 20 แรงม้า**  (หมายเหตุ: -) | **ค่าธรรมเนียม** 1,000 บาท |
| 3) | **ขนาดกำลังเครื่องจักรตั้งแต่ 20 แรงม้า แต่ไม่ถึง 50 แรงม้า**  (หมายเหตุ: -) | **ค่าธรรมเนียม** 1,500 บาท |
| 4) | **ขนาดกำลังเครื่องจักรตั้งแต่ 50 แรงม้า แต่ไม่ถึง 100 แรงม้า**  (หมายเหตุ: -) | **ค่าธรรมเนียม** 3,000 บาท |
| 5) | **ขนาดกำลังเครื่องจักรตั้งแต่ 100 แรงม้า แต่ไม่ถึง 200 แรงม้า**  (หมายเหตุ: -) | **ค่าธรรมเนียม** 5,000 บาท |
| 6) | **ขนาดกำลังเครื่องจักรตั้งแต่ 200 แรงม้า แต่ไม่ถึง 300 แรงม้า**  (หมายเหตุ: -) | **ค่าธรรมเนียม** 7,000 บาท |
| 7) | **ขนาดกำลังเครื่องจักรตั้งแต่ 300 แรงม้า แต่ไม่ถึง 400 แรงม้า**  (หมายเหตุ: -) | **ค่าธรรมเนียม** 9,000 บาท |
| 8) | **ขนาดกำลังเครื่องจักรตั้งแต่ 400 แรงม้า แต่ไม่ถึง 500 แรงม้า**  (หมายเหตุ: -) | **ค่าธรรมเนียม** 12,000 บาท |
| 9) | **ขนาดกำลังเครื่องจักรตั้งแต่ 500 แรงม้า แต่ไม่ถึง 600 แรงม้า**  (หมายเหตุ: -) | **ค่าธรรมเนียม** 15,000 บาท |
| 10) | **ขนาดกำลังเครื่องจักรตั้งแต่ 600 แรงม้า แต่ไม่ถึง 700 แรงม้า**  (หมายเหตุ: -) | **ค่าธรรมเนียม** 18,000 บาท |
| 11) | **ขนาดกำลังเครื่องจักรตั้งแต่ 700 แรงม้า แต่ไม่ถึง 800 แรงม้า**  (หมายเหตุ: -) | **ค่าธรรมเนียม** 22,000 บาท |
| 12) | **ขนาดกำลังเครื่องจักรตั้งแต่ 800 แรงม้า แต่ไม่ถึง 900 แรงม้า**  (หมายเหตุ: -) | **ค่าธรรมเนียม** 26,000 บาท |
| 13) | **ขนาดกำลังเครื่องจักรตั้งแต่ 900 แรงม้า แต่ไม่ถึง 1000 แรงม้า**  (หมายเหตุ: -) | **ค่าธรรมเนียม** 30,000 บาท |
| 14) | **ขนาดกำลังเครื่องจักรตั้งแต่ 1000 แรงม้า แต่ไม่ถึง 2000 แรงม้า**  (หมายเหตุ: -) | **ค่าธรรมเนียม** 35,000 บาท |
| 15) | **ขนาดกำลังเครื่องจักรตั้งแต่ 2000 แรงม้า แต่ไม่ถึง 3000 แรงม้า**  (หมายเหตุ: -) | **ค่าธรรมเนียม** 40,000 บาท |
| 16) | **ขนาดกำลังเครื่องจักรตั้งแต่ 4000 แรงม้า แต่ไม่ถึง 5000 แรงม้า**  (หมายเหตุ: -) | **ค่าธรรมเนียม** 50,000 บาท |
| 17) | **ขนาดกำลังเครื่องจักรตั้งแต่ 5000 แรงม้า แต่ไม่ถึง 6000 แรงม้า**  (หมายเหตุ: -) | **ค่าธรรมเนียม** 55,000 บาท |
| 18) | **ขนาดกำลังเครื่องจักรตั้งแต่ 6000 แรงม้าขึ้นไป**  (หมายเหตุ: -) | **ค่าธรรมเนียม** 60,000 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กรมโรงงานอุตสาหกรรม 75/6 ถ.พระรามที่ 6 แขวงทุ่งพญาไท เขตราชเทวี กรุงเทพฯ 10400 โทร. 66-(02)-202-4000, 4014 โทรสาร 66-(02)-354-3390 email: pr@diw.go.th  (หมายเหตุ: -) |
| 2) | ศูนย์รับเรื่องราวร้องทุกข์ ทำเนียบรัฐบาล ตู้ ปณ. 1111  (หมายเหตุ: -) |
| 3) | เว็บไซต์ www.1111.go.th  (หมายเหตุ: -) |
| 4) | โทรศัพท์สายด่วนของรัฐบาล เลขหมาย 1111  (หมายเหตุ: -) |
| 5) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขอต่ออายุประกอบกิจการโรงงาน (แบบ ร.ง. 3/1)  (หมายเหตุ: -) |
| 2) | หนังสือมอบอำนาจให้ดำเนินการตาม พระราชบัญญัติโรงงาน พ.ศ.2535  (หมายเหตุ: -) |
| 3) | แนวทางการจัดทำรายงาน การวิเคราะห์ความเสี่ยงที่อาจเกิดขึ้นจาก การประกอบกิจการโรงงาน  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558